
ДО 
ОБЩИНСКИ СЪВЕТ

НЕСЕБЪР
ДОКЛАДНА ЗАПИСКА

От Виктор Борисов – Заместник Кмет на Община Несебър
ОТНОСНО: Учредяване на право на строеж за изграждане на трафопост върху общински имот с кадастрален идентификатор 51500.78.63 по КК на м.Кокалу, гр.Несебър
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


В Община Несебър е постъпило заявление с вх.№Н5-ОС-694/01.09.2026г. от ЕР Юг ЕАД, с което са заявили желанието си да им бъде учредено право на строеж в ПИ 51500.78.63 по КК на гр.Несебър, м.Кокалу, представляващ УПИ XVII, кв.19 по плана на гр.Несебър, м.Кокалу, отреден „За трафопост“, целия на площ 50 кв.м, за изграждане на енергиен обект представляващ трафопост тип БКТП „20/0,4кW, 2х800нVА, предвиден по ДП 4722076/22.05.2026г., със застроена площ 13 кв.м и сервитутната зона 58 кв.м, като 43 кв.м попадат в ПИ 51500.78.63, а 15 кв.м попадат в ПИ 51500.78.27., който е част от новообразуван имот с кад.идентификатор 51500.78.68 по КК на гр.Несебър, м.Кокалу. Новообразувания имот е отреден за второстепенна улица и е нанесен в кадастралната карта след подаване на заявлението от Дружеството и възлагане на пазарната и данъчни оценки.

Съгласно чл.62, ал.7 от ЗЕ право на строеж може да се учредява и върху имоти публична общинска собственост, като се спазва реда за учредяване на право на строеж  върху имоти частна общинска собственост. Съгласно чл.62, ал.2 от Закона за енергетиката за изграждането на площадков енергиен обект се учредява възмездно право на строеж без търг или конкурс на лицата, които ще експлоатират обекта.



Във връзка с чл.41, ал.2 от ЗОС за определяне стойността на правото на строеж за изграждане на трафопост и сервитут за обслужването му е изготвена пазарна оценка от оценител, отговарящ на изискванията на Закона за независимите оценител, според която цената на правото на строеж за изграждане на трафопост в ПИ 51500.78.63 по КК на гр.Несебър със  ЗП – 13 кв.м е в размер на 990,00 евро, цената на сервитута за обслужване в ПИ 51500.78.63 от 43 кв.м e в размер на 1630,00 евро, а сервитута в ПИ 51500.78.27 от 15 кв.м e в размер на 570,00 евро или общо 3190,00 евро без ДДС. 
Междувременно, след подаване на заявлението от ЕР Юг ЕАД и възлагане на пазарната и данъчни оценки е извършено изменение на КККР на гр. Несебър м.Кокалу, с което съставните поземлени имоти на второстепенната улица, между които и ПИ 51500.78.27, са обединени в общ новообразуван имот с кад.идентификатор 51500.78.68 по КК на гр.Несебър, м.Кокалу, отреден за второстепенна улица. 

Предвид обстоятелството, че параметрите на оценяваното вещно право и сервитут не се променят, считаме, че изготвената пазарна оценка е валидна и за новообразувания имот ПИ 51500.78.68, в който е включен целия бивш ПИ 51500.78.27.

Данъчната оценка на правото на строеж за изграждане на трафопоста в ПИ 51500.78.63 по КК на гр.Несебър със застроена площ от 13 кв.м, видно от ДО018385/18.09.2026г. е 422,90 евро. Данъчната оценка на сервитута за обслужване на трафопоста в ПИ 51500.78.63 с площ от 43 кв.м  видно от ДО018384/18.09.2026г. е 808,30 евро. Данъчната оценка на сервитута  за обслужване на трафопоста в ПИ 51500.78.68 с площ от 15 кв.м е 302,30 евро, видно от ДО018603/28.09.2026г.

Имотите не са включени в Програмата за управление и разпореждане с имоти общинска собственост на Община Несебър за 2026г. и същата следва да се актуализира.

Във връзка с гореизложеното и на основание чл.21, ал. 1, т.8 и т.12 от ЗМСМА, предлагаме Общински съвет – Несебър да приеме следното
РЕШЕНИЕ
1. На основание чл.3, ал.3 от Наредба №5 за РПУРОИ  Общински съвет – Несебър актуализира годишната програма за управление и разпореждане с общински имоти за 2026г., като раздел ІІІ, буква Г 4  „Имоти, върху които ще бъде учредено право на строеж и сервитут за изграждане на площадкови и линейни енергийни, водни обекти и електронносъобщителни мрежи” се допълва с:
- ПИ 51500.78.63 по КК на гр.Несебър, м.Кокалу, представляващ УПИ XVII, кв.19 по плана на гр.Несебър, м.Кокалу, АчОС №6962/14.09.2026г. – за изграждане на площадков енергиен обект;
- ПИ51500.78.68 по КК на гр.Несебър, м.Кокалу, представляващ – второстепенна улица по плана на м.Кокалу гр.Несебър – публична общинска собственост – за сервитут за обслужване на трафопост.

2. На основание чл.37, ал.4, т.4 от ЗОС във връзка с чл.62, ал.2 от ЗЕ, да се учреди на „Електроразпределение Юг” ЕАД, със седалище и адрес на управление гр.Пловдив, ул.”Христо Данов”N37, ЕИК 115552190, право на строеж за изграждане на енергиен обект представляващ трафопост тип БКТП „20/0,4кW, 2х800нVА, със застроена площ 13 кв.м предвиден по ДП 4722076/22.05.2026г. в ПИ 51500.78.63 по КК на гр.Несебър, м.Кокалу, представляващ УПИ XVII, кв.19 по плана на гр.Несебър, м.Кокалу, отреден „За трафопост“, целия на площ 50 кв.м, АОС№6962/14.09.2026г., и сервитутна зона за обслужването му от 58 кв.м, от които  43 кв.м попадат в ПИ 51500.78.63, а 15 кв.м попадат в ПИ 51500.78.68 – второстепенна улица по КК на гр.Несебър
3. Съгласно чл.41, ал.2 от ЗОС, Общински съвет – Несебър определя цена на правото на строеж за изграждане на трафопост тип БКТП „20/0,4кW, 2х800нVА по т.2 и сервитут за обслужване му, в размер на 3 190 евро /три хиляди сто и деветдесет евро/без ДДС.
ЗАМ.КМЕТ НА ОБЩИНА НЕСЕБЪР:…………………….
                                           
                /ВИКТОР БОРИСОВ/
Съгласувал: Н.Колева, нач.отдел „ОС” 

Изготвил:Г.Василева, гл.експерт отдел „ОС“
